Avtobusdagi kelin va kuyov, shahar markaziga o‘rnatilgan rojdestvo archasi, kul bilan qoplangan Mercedes. 3-noyabr suratlari

3-noyabr kuni olingan sara suratlarni namoyish etamiz.

 Ispaniyaning Kanar orollari tarkibiga kiruvchi Palma orolida Kambre-Vyexa vulqonining otilishi bir yarim oydan beri davom etmoqda. Orolga yaqin joylar vulqon kuli bilan butunlay qoplangan.

 Amir Temur xiyoboni, sayyohlarga mo‘ljallangan ikki qavatli avtobusda sayrga chiqqan kelin va kuyov.

 Angliyadagi Longleat yerida 20 metrlik Rojdestvo archasi o‘rnatildi.

 Toshkentdagi Brokkoli kafesi shiftiga qamalib qolgan qizil pufak.

 Nyu-Dehlida Divali bayramiga tayyorgarlik ko‘rish uchun ulgurji gul bozorida gulijavhardan gulchambar tayyorlayotgan ishchilar.

 O‘zbekiston Senatining Islom Karimov shohko‘chasidagi (Tashqi ishlar vazirligining sobiq binosi o‘rnida) yangi binosi oldida avtomobillar oqimini tartibga solayotgan YPX xodimi.
 Toshkentda Senatning yangi binosi joylashgan ko‘chadan o‘tuvchi 10 ta avtobus vaqtincha o‘z yo‘nalishini o‘zgartiradi

 Kalkuttada Kali ma’budasiga bag‘ishlangan festival o‘tkazishga hozirlik ko‘rilmoqda.

 O‘zbekiston Senatining Islom Karimov shohko‘chasidagi (Tashqi ishlar vazirligining sobiq binosi o‘rnida) yangi binosi oldidagi ko‘chalarning yo‘llarini asfaltlab, tekislayotgan maxsus mashina va ishchilar.

 Novosibirsk shahrini tuman qopladi.

 O‘zbekiston Senatining Islom Karimov shohko‘chasidagi (Tashqi ishlar vazirligining sobiq binosi o‘rnida) yangi binosi oldidagi binolarni pardozlab chiqayotgan ishchilar.

 Nepalda itlarning o‘z bayrami bor, bu Tihar festivalining ikkinchi kuniga to‘g‘ri keladi. Shu kuni nepalliklar itlarni duo qiladi, ularning fidoyiligi va jasoratiga hurmat bajo keltiradi.
 “Uxlatadigan dori yo‘qligi uchun itlarni otib o‘ldiramiz”. O‘zbekistonda qarovsiz hayvonlarga munosabat qachon o‘zgaradi?

 Toshkent shahri, Yunusobod tumani, Amir Temur ko‘chasida tilanchilik qilib turgan keksa ayol.
 O‘zbekistonda pensiya va nafaqa oluvchilar soni ma’lum qilindi

 Indoneziyaning Bandung shahrining bir qancha hududlari Sitarum daryosining o‘zanidan toshishi tufayli suv ostida qoldi.

 Toshkent shahri Mirzo Ulug‘bek tumani Mustaqillik shohko‘chasida ishlayotgan obodonlashtirish bo‘limi xodimlarining ish qurollari.

 Moskvadagi Krasnopresnenskaya qirg‘og‘ida asfalt yo‘l cho‘kishi kuzatildi.

 Londonda joylashgan Xempton sud saroyidagi “Gigantlar bilan turish” nomli badiiy instalyatsiya. Instalyatsiya 100 dan ortiq maxsus topshiriq olgan askar haykallarini, shu jumladan, Birinchi jahon urushi paytida Xempton kortidagi Home Park qarorgohida bo‘lgan hind askarlarini o‘z ichiga olgan.

 Mexikoda “O‘liklar kuni”da mahalliy aholi qabristonlarga borib, ota-bobolarining qabrini gullar bilan bezadi.

 Nikaraguadagi Managua hayvonot bog‘ida uchta bengal yo‘lbarsi dunyoga keldi.

 Belgiyaning Sent-Hubert shahrida ruhoniy Pyotr va Pavlus sobori yaqinida an’anaviy hayvonlarni cho‘qintirish marosimini o‘tkazdi.

 Senegallik yozuvchi Mohamed Mbugar Sarr “Erkaklarning eng maxfiy xotirasi” kitobi uchun 2021-yilgi Gonkur mukofotini qo‘lga kiritdi.
Avvalgi kunlarning fotogalereyalari: